CELEX: 62012CA0288
Language: sk
Date: 2014-04-08 00:00:00
Title: Vec C-288/12: Rozsudok Súdneho dvora (veľká komora) z  8. apríla 2014 – Európska komisia/Maďarsko (Nesplnenie povinnosti členským štátom — Smernica 95/46/ES — Ochrana fyzických osôb pri spracovaní osobných údajov a voľný pohyb týchto údajov — Článok 28 ods. 1 — Vnútroštátne dozorné orgány — Nezávislosť — Vnútroštátna právna úprava, ktorou bolo predčasne ukončené funkčné obdobie dozorného orgánu — Vytvorenie nového dozorného orgánu a vymenovanie inej osoby do funkcie predsedu)

10.6.2014   
            
            
               SK
            
            
               Úradný vestník Európskej únie
            
            
               C 175/6
            
         Rozsudok Súdneho dvora (veľká komora) z 8. apríla 2014 – Európska komisia/Maďarsko
   (Vec C-288/12) (1)
   
   ((Nesplnenie povinnosti členským štátom - Smernica 95/46/ES - Ochrana fyzických osôb pri spracovaní osobných údajov a voľný pohyb týchto údajov - Článok 28 ods. 1 - Vnútroštátne dozorné orgány - Nezávislosť - Vnútroštátna právna úprava, ktorou bolo predčasne ukončené funkčné obdobie dozorného orgánu - Vytvorenie nového dozorného orgánu a vymenovanie inej osoby do funkcie predsedu))
   2014/C 175/06
   Jazyk konania: maďarčina
   
      Účastníci konania
   
   
      Žalobkyňa: Európska komisia (v zastúpení: K. Talabér-Ritz a B. Martenczuk, splnomocnení zástupcovia)
   
      Žalovaný: Maďarsko (v zastúpení: M. Z. Fehér, splnomocnený zástupca)
   
      Vedľajší účastník, ktorý v konaní podporuje žalobkyňu: Európsky dozorný úradník pre ochranu údajov (EDPS) (v zastúpení: I. Chatelier, A. Buchta, Z. Belényessy a H. Kranenborg, splnomocnení zástupcovia)
   
      Predmet veci
   
   Nesplnenie povinnosti členským štátom – Porušenie smernice Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, s. 31; Mim. vyd. 13/15, s. 355) – Povinnosť členských štátov poveriť dozorom nad dodržiavaním vnútroštátnych predpisov preberajúcich túto smernicu jeden alebo viac orgánov štátnej moci, ktoré plnia zverené úlohy s úplnou nezávislosťou – Prijatie vnútroštátnej právnej úpravy, ktorá predčasne ukončuje šesťročné funkčné obdobie inšpektora ochrany údajov – Zriadenie Národného úradu pre ochranu údajov a slobodu informácií – Menovanie inej osoby než inšpektora ochrany údajov do funkcie predsedu uvedeného úradu na deväťročné funkčné obdobie
   
      Výrok rozsudku
   
   
               1.
            
            
               Maďarsko si predčasným ukončením funkčného obdobia dozorného orgánu pre ochranu osobných údajov nesplnilo povinnosti, ktoré mu vyplývajú zo smernice Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov.
            
         
               2.
            
            
               Maďarsko je povinné nahradiť trovy konania.
            
         
               3.
            
            
               Európsky dozorný úradník pre ochranu údajov (EDPS) znáša vlastné trovy konania.
            
         
      (1)  Ú. v. EÚ C 227, 28.7.2012.